EkBass/fiwiki-20250220-pages-articles huggingface dataset:
Maxim Van Gils

Maxim Van Gils (s. 25. marraskuuta 1999 Brasschaat, Antwerpenin provinssi, Flanderi) on belgialainen maantiepyöräilijä. Hän on menestynyt etenkin yksipäiväisissä kilpailuissa. Hän aloitti ammattilaisuransa Lotto Soudal / Lotto Dstny -joukkueessa vuosina 2021–2024 ja on edustanut Red Bull–Bora–Hansgrohea vuodesta 2025 lähtien. Van Gils voitti vuoden 2022 Saudi Tourin kokonaiskilpailun 36 sekunnin erolla Santiago Buitragoon. Keväällä 2024 hän saavutti useita huippusijoituksia merkittävissä yhden päivän kilpailuissa. Hän oli muun muassa kolmas Strade Bianchessa ja La Flèche Wallonnessa sekä neljäs Liège–Bastogne–Liègessä. Vappuna 2024 hän voitti UCI World Touriin kuuluneen Eschborn–Frankfurt-kilpailun massakirissä ennen Alex Aranburua ja Riley Sheehania. == Saavutuksia == Lähteet: Pro Cycling Stats, CycleBase ;2017 :La Classique des Alpes Juniors, voitto ;2020 :Le Tour de Savoie Mont Blanc, nuorten kilpailun voitto ;2022 :Saudi Tour, kokonaiskilpailun, nuorten kilpailun ja 4. etapin voitto ;2023 :Volta Limburg Classic, toinen :Ranskan ympäriajo, 13. etapilla toinen ;2024 :Vuelta a Andalucia, 3. etapin (aika-ajo) voitto :Faun Drôme Classic, kolmas :Strade Bianche, kolmas :Milano – San Remo, seitsemäs :GP Miguel Indurain, toinen :La Flèche Wallonne, kolmas :Liège–Bastogne–Liège, neljäs :Eschborn–Frankfurt, voitto :Grosser Preis des Kantons Aargau, voitto :Grand Prix Cycliste de Montréal, neljäs ;2025 :Vuelta a Andalucia, 1. etapin voitto == Lähteet == Luokka:Belgialaiset maantiepyöräilijät Luokka:Vuonna 1999 syntyneet Luokka:Elävät henkilöt
Neea River

Neea River (oik. Neea Jokinen) on suomalainen laulaja-lauluntekijä. Alkujaan Nurmijärveltä kotoisin olevan Riverin artistiura alkoi lapsuuden unelmasta ja sai käänteen Los Angelesissa, kun tuottaja löysi hänet Instagramin kautta. Tämä johti muuttoon ja verkostoitumiseen musiikkialan ammattilaisten kanssa, ja hänen kolmas biisinsä päätyi amerikkalaiseen elokuvaan. Palattuaan Suomeen hän teki kustannussopimuksen ja sävelsi hittejä, kuten ”Elämän ABC”. Sittemmin River on keskittynyt omaan uraansa, julkaissut viisi englanninkielistä kappaletta ja menestynyt riippumattomana artistina. River julkaisi debyyttisinglensä ”All The Way” vuonna 2023 ja on sen jälkeen julkaissut kymmenen singleä, saavuttaen kansainvälistä menestystä soittolistoilla. Hän sai Vuoden Pop -ehdokkuuden Indie Awards 2025 -gaalassa. == Uuden Musiikin Kilpailu 2025 == River kilpaili vuoden 2025 Uuden Musiikin Kilpailussa kappaleellaan ”Nightmares”. Englanninkielistä popmusiikkia tekevä River, joka on inspiroitunut Britney Spearsista, Rihannasta ja The Weekndistä, on aiemmin yrittänyt päästä UMK:hon. Hän on ollut mukana luomassa Puolan Euroviisuedustaja Blankan kappaletta ”Rodeo”. Itsevarmana River uskoi vahvasti ”Nightmares”-kappaleeseensa ja totesi Ylen haastattelussa: ”Tällä biisillä voitetaan Euroviisut.” Kappale sijoittui UMK 2025 -finaalissa viidenneksi. == Lähteet == Luokka:Suomalaiset laulaja-lauluntekijät Luokka:Syntymävuosi puuttuu Luokka:Elävät henkilöt
Länsi-Afrikan CFA-frangi

Länsi-Afrikan CFA-frangi (, lyhenne FCFA, valuuttakoodi XOF) on Länsi-Afrikan valtioiden keskuspankin (BCEAO) liikkeelle laskema valuutta, jota käytetään Länsi-Afrikan rahaliittoon (UMOA) kuuluvien läntisen Afrikan valtioiden virallisena valuuttana. Rahaliiton kahdeksan jäsenmaata ovat: Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Länsi- Afrikan CFA-frangi on CFA-frangin läntisempi toteutus ja on arvoltaan yhtenevä kuudessa muussa afrikkalaisessa valtiossa käytetyn Keski-Afrikan CFA-frangin kanssa. Länsi-Afrikan CFA-frangin arvo sidottiin 1. tammikuuta 1999 euroon vaihtosuhteella 655,957 FCFA vastaa yhtä euroa. Ennen eurokytkentää FCFA:n arvo oli sidottu Ranskan frangiin. CFA-frangia on pidetty Ranskan uuskolonialismin symbolina. CFA-frangia käyttävät maat on velvoitettu tallettamaan 50 prosenttia valuutastaan Ranskan valtiovarainministeriön hallitsemille ranskalaisten pankkien tileille. Toisaalta Ranskan valtionvarainministeriö takaa valuutan vaihdettavuuden euroon, mikä on luonut vakautta valuutalle ja pitänyt sen edullisena. FCFA:n korvaamista Länsi- Afrikan talousyhteisön (ECOWAS) yhteisellä eco-valuutalla on valmisteltu vuosikausien ajan, mutta käyttöönottoa on lykätty useasti. Muun muassa koronapandemian vuoksi myöhästetyn aikataulun tavoitteeksi on asetettu käyttöönotto vuonna 2027. == Katso myös == * CFA-frangi * Keski-Afrikan CFA- frangi == Lähteet == == Aiheesta muualla == * Kurssilaskin 655957 XOF euoina (xe.com) Luokka:Afrikan rahayksiköt Luokka:Beninin talous Luokka:Burkina Fason talous Luokka:Guinea-Bissaun talous Luokka:Malin talous Luokka:Nigerin talous Luokka:Norsunluurannikon talous Luokka:Senegalin talous Luokka:Togon talous
Äiti-muistomerkki

thumb Äiti-muistomerkki on arkkitehti Jorma Palorannan vuonna 2002 tekemä muistomerkki Alavieskan keskustassa kirjastotalon edessä. Teos on tehty äitien ja Alavieskasta alkaneen äitienpäivän vieton muistoksi. Suomen ensimmäinen äitienpäiväjuhla pidettiin Alavieskassa heinäkuussa 1918. Juhlassa tarjoiltiin teetä, mutta vieraita pyydettiin tuomaan omat kupit ja sokerit mukanaan. Alavieskan kunnanvaltuutettu Aili Nuorala käynnisti muistomerkkihankkeen aloitteellaan ja toimi aktiivisesti sen toteutuksessa. ==Lähteet== Luokka:Alavieska Luokka:Suomen muistomerkit
Goldielocks

Goldielocks (oik. Ella Mäntynen, s. 2001) on suomalainen laulaja-lauluntekijä. Vuoden 2020 alussa Goldielocks allekirjoitti ensimmäisen kustannussopimuksensa M-Eazy Musicin kanssa, vuonna 2021 management-sopimuksen Comusic Managementin kanssa ja vuonna 2022 levytyssopimuksen Sony Music Finlandin kanssa. Hän julkaisi debyytti-ep:nsä East to South marraskuussa 2023. Goldielocksin musiikki yhdistää klassisia bändielementtejä ja nykyajan indievaikutteista poppia. Hänen ensimmäiset singlensä Electrifying ja Angeline nousivat kansainvälisille Spotify-soittolistoille ja saivat paljon radiosoittoa Suomessa ja Baltian maissa. Nykyisin Berliinissä asuva Goldielocks on myös kirjoittanut musiikkia Gaselleille, Abreulle ja Sara Siipolalle. Hän on tehnyt yhteistyötä myös Ettan, Joe L:n ja Isac Elliotin kanssa. Goldielocksin vastaavana musiikkituottajana toimii artistin veli Lauri Mäntynen. Sisarukset tekevät musiikkia yhdessä Berliinissä. Goldielocks on esiintynyt laajalti ympäri Eurooppaa ja on ollut mukana useilla festareilla Suomessa kesällä 2024. Hän on kertonut inspiroituneensa muun muassa Lady Gagasta, The Weekndistä ja Bob Dylanista sekä kotimaisista artisteista, kuten J. Karjalaisesta. == Uuden Musiikin Kilpailu 2025 == Goldielocks osallistui vuoden 2025 Uuden Musiikin Kilpailuun kappaleellaan Made Of. Hän sijoittui toiseksi 303 pisteellä. 23-vuotiaana hän oli kilpailun osallistujista nuorin. == Lähteet == Luokka:Suomalaiset laulaja-lauluntekijät Luokka:Vuonna 2001 syntyneet Luokka:Elävät henkilöt
Peregrine Mission One

Peregrine Mission One (myös Peregrine Lunar Lander 1 eli Peregrine 1 sekä CLPS TO2-AB eli TO2-AB) oli epäonnistunut Astrobotic Technologyn rakentama Nasan tilaama kuulaskeutuja osana Nasan Commercial Lunar Payload Services (CLPS) -ohjelmaa, joka on osa Nasan Artemis -avaruusohjelmaa. Laskeutuja laukaistiin Floridasta Cape Canaveral Space Force Stationista 8. tammikuuta 2024 7.18 UTC, mutta polttoainevuodon seurauksena laskeutuminen Kuuhun ei onnistunut. Laskeutujan rataa korjattiin, että se pystyisi palaamaan takaisin Maahan. Peregrine Mission One iskeytyi eteläiseen Tyyneen valtamereen 18. tammikuuta 21.04 UTC. Laskeutujan oli tarkoitus laskeutua Kuuhun 23. helmikuuta ja operoida kymmenen päivää. Suunniteltu laskeutumispaikka oli Sinus Viscositatissa. == Laitteisto == Nimi Tarkoitus Valmistaja Huomioita Linear Energy Transfer Spectrometer (LETS) Mitata Kuun pinnan säteilyä Nasa Käynnistyi Peregrine Ion-Trap Mass Spectrometer (PITMS) Tutkia Kuun ilmakehää Nasa Käynnistyi Neutron Spectrometer System (NSS) Etsiä vetyä sisältäviä molekyylejä Nasa Käynnistyi Near-Infrared Volatile Spectrometer System (NIRVSS) Mitata Kuun pinnan vesimääriä, hiilidioksidia sekä metaania Nasa Käynnistyi Laser Retroreflector Array (LRA) Mitata etäisyyksiä Kuussa Nasa Ei käynnistynyt Navigation Dopper Lidar (NDL) Auttaa laskeutumisessa Nasa Iris Lunar Rover Kuumönkijä Carnegie Mellon -yliopisto Osa Astroboticin MoonRanger -kuumönkijäohjelmaa. Terrain Relative Navigation (TRN) Auttaa laskeutumisessa Astrobotic M-42 Säteilytutka DLR Mittaa kuinka paljon säteilyä ihminen saisi matkalla Kuuhun COLMENA Viisi kuumönkijää Meksikon avaruusjärjestö Viisi alle 60 grammaa painavia kuumönkijöitä. Ensimmäinen Latinalaisen Amerikan laitteisto Kuussa. == Lähteet == Luokka:Commercial Lunar Payload Services Luokka:Kuuluotaimet Luokka:Vuoden 2024 avaruustoiminta
Vittus Qujaukitsoq

Vittus Qujaukitsoq (s. 5. lokakuuta 1971 Qaanaaq) on grönlantilainen poliitikko.Vittus Qujaukitsoq Altinget, viitattu 9.1.2025 Qujaukitsoq opiskeli Grönlannin kauppaopistossa eli Niuernermik Ilinniarfikissa. Hän on toiminut Grönlannin teollisuus-, työ-, kauppa-, energia- ja ulkoministerinä.The Honourable Vittus Qujaukitsoq Wilson Center, viitattu 9.1.2025 Hän on johtanut Nunatta Qitornai -puoluetta. == Lähteet == Luokka:Grönlantilaiset poliitikot Luokka:Vuonna 1971 syntyneet Luokka:Elävät henkilöt
Valtteri Santala

Herman Valdemar (Valtteri) Santala (10. elokuuta 1886 Helsinki – 26. huhtikuuta 1946 Helsinki) oli suomalainen opettaja, yritysjohtaja ja Yleisradion perustaman kouluradion ensimmäinen päällikkö. ==Henkilöhistoria== Santalan vanhemmat olivat kauppias Herman Santala ja Vilhelmina Nyberg ja puoliso vuodesta 1912 Inkeri Emilia Päiviö (Lohman). Santala valmistui kansakoulunopettajaksi 1910. Hän oli opettaja Helsingissä 1910–1920, Edistysseurojen kustannus -yhtiön aikakauslehtiosaston hoitaja 1918–1921, Valistuksen opetusvälineosaston johtaja 1922–1935 ja Yleisradion kouluradio- osaston päällikkö 1934–1946. Hänellä oli myös useita luottamustehtäviä ja hän julkaisi lastenkirjoja ja toimitti kotikasvatus- ja lastenlehtiä sekä Suomen kansakoulukalenteri -julkaisua 1930–1935 ja Koulu ja menneisyys -julkaisusarjan osat I-V 1936–1941. (ei-vapaa) ==Julkaisuja== * Auringossa: nuoren väen kesäkirja, Valtteri Santala, Ilmari Heikinheimo, Helsinki: Edistysseurojen kustannus, 1921 * Kultaista kylvöä: kertomuksia lapsille, koonnut Valtteri Santala, Helsinki: Valistus, 1922 == Lähteet == Luokka:Suomalaiset opettajat Luokka:Suomalaiset yritysjohtajat Luokka:Suomalaiset toimittajat Luokka:Ylen henkilöstö Luokka:Vuonna 1886 syntyneet Luokka:Vuonna 1946 kuolleet
Keon Coleman

Keon Coleman (s. 17. toukokuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Coleman edustaa NFL-joukkue Buffalo Billsiä. Ennen NFL-uraansa hän pelasi Michiganin osavaltionyliopiston ja Floridan osavaltionyliopiston joukkueissa. Bills varasi hänet toisella kierroksella 33. varausvuorolla vuoden 2024 NFL:n varaustilaisuudessa. https://www.pro-football- reference.com/players/C/ColeKe02.htm Toukokuussa 2024 Coleman teki Billsin kanssa nelivuotisen ja yhteensä kymmenen miljoonan dollarin arvoisen tulokassopimuksen. https://www.si.com/nfl/bills/news/buffalo-bills-sign-keon- coleman-ks17 Coleman on pelannut 13 NFL:n runkosarjan ottelua. Näissä otteluissa hänellä on 29 kiinniottoa. Näillä kiinniotoilla hän on edennyt 556 jaardia ja tehnyt neljä touchdownia. Tilastot päivitetty kauden 2024 runkosarjan päättymisen jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2003 syntyneet Luokka:Elävät henkilöt
Gertrud Suuri

Gertrud Suuri (1256–1302), oli saksalainen nunna, kirjailija ja pyhimys. Gertrud kuului Eislebenin lähellä sijaitsevaan Helpeden (Helfta) luostariin ja kasvatettiin siellä suurella huolenpidolla. Hänelle opetettiin muun muassa latinaa. Vuonna 1281 hän sai ensimmäisen ilmestyksensä ja eli sitten mystisessä yhteydessä Kristuksen kanssa, ja sai kiitosta esimerkkinä hänen seuraamisestaan. Vuodesta 1290 lähtien hän alkoi tallentaa ilmestyksiään saksan kielellä. Nykyään niitä on säilynyt vain latinankielisenä käännöksenä (1536), joka tunnettiin aiemmin nimellä Insinuationes divinae pietatis tai kansannimellä Das Gertrudenbuch.Nordisk familjebok / Uggleupplagan. 9. Fruktodling - Gossensass Gertrud on erityisen tunnettu hartaudesta Jeesuksen pyhää sydäntä kohtaan.Saint Gertrude the Great CatholicSaints.Info ==Lähteet== ==Aiheesta muualla== *Preces Gertrudianae : Prayers of St. Gertrude and St. Mechtilde of the Order of St. Benedict 1861, Internet Archive * "The Life and Revelations of Saint Gertrude the Great", Internet Archive Luokka:Pyhimykset Luokka:Kristityt nunnat Luokka:Kristilliset mystikot Luokka:Keskiajan kirjailijat Luokka:Vuonna 1256 syntyneet Luokka:Vuonna 1302 kuolleet
Kartanonjärvi

Kartanonjärvi eli Kyläjärvi on pieni järvi Söörmarkun kylässä nykyään Poriin kuuluvassa Noormarkussa. Järvi kuuluu Kellahdenjoen vesistöön. Järvi sijaitsee valtatie 23:n läheisyydessä ja saa vetensä ojaa pitkin läheiseltä Isonevalta sekä ympäröivältä vesijättömaalta. Kartanonjärvi laskee vetensä ojaa pitkin Lempiönjärveen ja sieltä Söörmarkunojaa pitkin valtatie 23:n ali ja Palstakallion asuinalueen läpi. Laskuoja yhtyy Söörmarkun- eli Kellahdenjokeen Tyykilässä. Järven korkeus on 27 mpy, rantaviivan pituus 0,5 km ja pinta-ala noin yksi hehtaari . == Lähteet == Luokka:Noormarkun järvet Luokka:Kellahdenjoen vesistö
Toms Skujiņš

Toms Skujiņš (s. 15. heinäkuuta 1991 Sigulda) on latvialainen maantiepyöräilijä. Hän aloitti ammattilaisuransa La Pomme Marseille -joukkueessa vuosina 2011–2012, edusti Rietumu–Delfin -tallia vuonna 2013, ajoi Hincapie-joukkueessa vuosina 2014–2015 sekä Team Cannondale-Drapacissa vuosina 2016–2017. Hän on edustanut Trek-Segafredo / Lidl-Trek -tallia vuodesta 2018 lähtien. == Saavutuksia == Lähteet: Pro Cycling Stats, CycleBase ;2013 :Tour de Blida, 2. etapin voitto :Course de la Paix U23, kokonaiskilpailun ja 3. etapin voitto :Alle 23-v. maantieajon Latvian- mestaruus :EM-kilpailut, alle 23-v. maantieajossa pronssia :MM-kilpailut, alle 23-v. maantieajossa viides ;2014 :Tour de Beauce, kokonais- ja pistekilpailun, nuorten kilpailun sekä 2. ja 5. etapin voitto ;2015 :Kalifornian ympäriajo, 3. etapin voitto :Winston Salem Cycling Classic, voitto ;2016 :Kalifornian ympäriajo, 5. etapin voitto :Maastopyöräilyn EM-kilpailut, maratonmatkalla kahdeksas ;2017 :Settimana Internazionale Coppi e Bartali, kokonaiskilpailussa toinen, 2. etapin voitto ;2018 :Trofeo Lloseta - Andratx, voitto :Kalifornian ympäriajo, mäkikirikilpailun ja 3. etapin voitto :Aika-ajon Latvian-mestaruus :Tre Valli Varesine, voitto ;2019 :Maantieajon Latvian-mestaruus :Tre Valli Varesine, kolmas ;2020 :Ranskan ympäriajo, 8. etapilla toinen ;2021 :Maantieajon ja aika-ajon Latvian-mestaruus ;2022 :Tour de Romandie, mäkikirikilpailun voitto :Aika-ajon Latvian-mestaruus ;2023 :Italian ympäriajo, 12. etapilla toinen, 4. etapilla kolmas :Aika-ajon Latvian- mestaruus :Clásica de San Sebastián, kuudes :MM-kilpailut, maantieajossa kahdeksas ;2024 :Strade Bianche, toinen :Olympialaiset, maantieajossa viides :Grand Prix Cycliste de Montréal, kuudes :MM-kilpailut, maantieajossa neljäs == Lähteet == Luokka:Latvialaiset maantiepyöräilijät Luokka:Vuonna 1991 syntyneet Luokka:Elävät henkilöt
Otto Mykrä

Otto Mykrä (s. 20. huhtikuuta 2003 Jyväskylä) on suomalainen jääkiekkoilija, joka pelaa SM-liigajoukkue KalPaa. Hän on pelipaikaltaan vasen laitahyökkääjä, mutta on pelannut myös keskellä. Hän on pelannut pääasiassa seuran U20-joukkueessa ja on sen kapteeni. == Ura == === Seuraura === Mykrä aloitti jääkiekkoilun nelivuotiaana Kiekko-Oulussa. Hän siirtyi jo varhain juniorina varsinaiseen kasvattajaseuraansa Oulun Kärppiin. Mykrä voitti kauden 2017–2018 päätteeksi C-nuorten SM-hopeaa. Kaudella 2018–2019 hän nousi seuran C-nuorten kapteeniksi ja johdatti joukkueen kauden päätteeksi Suomen-mestaruuteen. Mykrä valittiin myös C-nuorten SM-sarjan toiseen tähdistökentälliseen. Kaudella 2019–2020 hän toimi Kärppien B-nuorten varakapteenina. Kaudella 2020–2021 Mykrä voitti U20 SM-hopeaa. Kaudeksi 2022–2023 Mykrä siirtyi KalPan U20-joukkueeseen. Kaudella 2023–2024 hän nousi joukkueen varakapteeniksi. Mykrä jakoi 15 osumallaan KalPan sisäisen maalipörssin voiton Daniel Hirvosen ja Roope Tossavaisen kanssa. Helmikuussa 2024 seuran lainasi hänet yhden ottelun ajaksi Mestis-joukkue Kajaanin Hokkiin. Kesällä 2024 Mykrä nostettiin KalPan SM-liigarinkiin. Hän aloitti kauden 2024–2025 seuran U20-joukkueessa, jonka kapteeniksi Mykrä nimettiin. Joulukuussa 2024 KalPa lainasi hänet yhteistyöseuraansa, Mestis-joukkue Iisalmen Peli-Karhuihin. Mykrä teki KalPassa SM-liigadebyyttinsä 8. tammikuuta 2025 Mikkelin Jukureita vastaan. Hänet merkittiin joukkueen nelosketjun vasempaan laitaan Jaakko Lantan ja Andreas Okanyn viereen. Mykrä sai ottelussa jääaikaa kymmenen minuuttia. Hän teki myös liigauransa avausmaalin, joka jäi KalPan 3–2-voittoon päättyneen ottelun voittomaaliksi. Esa Välioja valitsi Mykrän ottelun Alumnien tähtien ykköstähdeksi. === Maajoukkueura === Mykrä pelasi World U-17 Hockey Challengessa vuonna 2019. Yhteensä hän on pelannut 27 poikien maaottelua. == Tilastot == 2020–2021 Kärpät U20-SM 24 2 2 4 4 2 0 1 1 0 2021–2022 Kärpät U20-SM 42 5 5 10 28 6 0 0 0 2 2022–2023 KalPa U20-SM 29 11 4 15 6 – – – – – 2023–2024 KalPa (A) U20-SM 45 15 13 28 36 3 1 1 2 2 Hokki Mestis 1 0 0 0 0 – – – – – 1 kausi yhteensä Mestis 1 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:KalPan pelaajat Luokka:Vuonna 2003 syntyneet Luokka:Elävät henkilöt
Bergnäset

Bergnäset on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3 711 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Södra Sunderbyn

Södra Sunderbyn on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3 009 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Rutvik

Rutvik on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 928 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Antnäs

Antnäs on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 1 693 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Måttsund

Måttsund on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 650 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Bensbyn

Bensbyn on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 598 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Heksyyliasetaatti

Heksyyliasetaatti (C8H16O2) on estereihin kuuluva orgaaninen yhdiste. Yhdistettä käytetään hajuste- ja aromiaineena sekä liuottimena. Luonnossa heksyyliasetaattia esiintyy useissa hedelmissä ja marjoissa, esimerkiksi vadelmassa, omenassa, päärynöissä ja persikoissa. ==Ominaisuudet, valmistus ja käyttö== Huoneenlämpötilassa heksyyliasetaatti on väritöntä nestettä, jolla on hedelmäinen tuoksu. Yhdiste liukenee hieman veteen ja paremmin useaan orgaaniseen liuottimeen, esimerkiksi etanoliin ja dietyylieetteriin. Heksyyliasetaattia valmistetaan heksanolin ja etikkahapon esteröintireaktiolla happaman katalyytin läsnäollessa. Etikkahapon sijaan voidaan käyttää myös etikkahappoanhydridiä. : Heksyyliasetaattia käytetään tuomaan hajusteisiin hedelmäistä tuoksua. Yhdistettä käytetään lisäksi maalien, selluloosaestereiden ja hartsien liuottimena. ==Lähteet== Luokka:Esterit
Kallax

Kallax on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 634 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Bälinge

Bälinge on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 297 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Ersnäs

Ersnäs on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 496 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Brändön

Brändön on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 350 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Klöverträsk

Klöverträsk on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 250 asukasta vuoden 2023 lopussa. ==Lähteet== Luokka:Luulajan kunta Luokka:Ruotsin taajamat
Vishnu Khare

Vishnu Khare (; 9. helmikuuta 1940 Chhindwada, Madhya Pradesh – 19. syyskuuta 2018 Delhi) oli intialainen runoilija, toimittaja, kääntäjä ja kriitikko. Khare kirjoitti nuoruudessaan runoja ja novelleja, mutta jatkoi ainoastaan runoilijana vuoden 1961 jälkeen. Hänen ensimmäinen kirjansa Maru Pradesh aur Anya Kavitaen julkaistiin vuonna 1960. Siihen sisältyi mahdollisesti ensimmäinen hindinkielinen käännös T. S. Eliotin Autio maa -runosta. 19-vuotiaan Kharen käännös sai kiitosta osakseen runoilija Ramdhari Singh Dinkarilta. Khare toimi Vayam-kirjallisuuslehden päätoimittajana vuosina 1966–1967. Hän suoritti korkeakoulututkinnon englanninkielisestä kirjallisuudesta ja toimi yliopisto-opettajana vuoteen 1970 Madhya Pradeshin osavaltiossa, kunnes siirtyi Delhin yliopiston Hastinapur Collegeen. Intian kansallisen kirjallisuusakatemian Sahitya Akademin varasihteerinä hän toimi vuosina 1976–1984. Khare kirjoitti seitsemän runokokoelmaa ja viisi teosta elokuva- ja kirjallisuuskritiikistä. Khare aloitti suomalaisugrilaisten kielten kääntämisen 1980-luvulla käännettyään unkarilaista runoutta hindiksi. Delhin suurlähetystössä työskennelleen Mikko Pyhälän pyynnöstä hän aloitti Kalevalan kääntämisen. Käännös valmistui vuonna 1990. Hänelle myönnettiin käännöksestä Suomen Valkoisen Ruusun ritarikunnan ansiomerkki. Seuraava käännösprojekti oli Viron kansalliseepos Kalevipoeg, jonka kääntämisessä hän hyödynsi englannin- ja saksankielisiä versioita. Kalevipoegin käännös valmistui vuonna 2012. Yashwantrao Chavan Maharashtra Open University -yliopisto myönsi Kharelle 100 000 rupian Kusumagraj Sahitya Puraskar -palkinnon vuonna 2016. Delhin osavaltiohallitus valitsi hänet Hindi Academyn varapuheenjohtajaksi kesäkuussa 2018 kaksivuotiskaudelle. == Lähteet == Luokka:Intialaiset runoilijat Luokka:Intialaiset toimittajat Luokka:Kielenkääntäjät Luokka:Kriitikot Luokka:Vuonna 1940 syntyneet Luokka:Vuonna 2018 kuolleet
Rolf Pilve

Rolf Pilve (s. 23. lokakuuta 1987 Tampere) on suomalainen rumpali. Pilve on soittanut power metal -yhtye Stratovariuksessa vuodesta 2012. Stratovariuksen lisäksi Pilve soittaa Smackbound -yhtyeessä. Pilve on soittanut aiemmin myös yhtyeissä Solution .45 , The Dark Element , sekä liverumpalina Wintersun- yhtyeessä. Pilve on valmistunut muusikoksi Pop & Jazz Konservatoriosta. == Diskografia == === Stratovarius === * Nemesis (2013) * Eternal (2015) * Enigma: Intermission II (2018) (kokoelma) * Survive (2022) === Smackbound === * 20/20 (2020) * Hostage (2023) === Solution .45 === * For Aeons Past (2010) * Nightmares in the Waking State: Part I (2015) * Nightmares in the Waking State: Part II (2016) === The Dark Element === * The Dark Element (2017) * Songs the Night Sings (2019) == Lähteet == == Aiheesta muualla == * Rolf Pilven kotisivut Luokka:Suomalaiset metallimusiikin rumpalit Luokka:Elävät henkilöt Luokka:Vuonna 1987 syntyneet Luokka:Suomalaiset rumpalit
Somalimaan presidentinvaalit 2024

Somalimaan vuoden 2024 presidentinvaalit järjestettiin 13. marraskuuta. Vaalit voitti Somalimaan ja Suomen kaksoiskansalainen Abdirahman Mohamed Abdullahi. == Tausta ja ehdokasasettelu == Vaaleja varjosti alkuvuodesta 2024 Somalimaan ja Etiopian välinen satamasopimus, jonka nojalla Etiopia saa käyttää Somalimaan hallinnassa olevaa Berberan satamaa. Vastineeksi Etiopia on ilmaissut halukkuutensa tunnustaa Somalimaan itsenäisyys, mikä tekisi Etiopiasta ensimmäisen Somalimaan itsenäisyyden tunnustavan maan. Somalimaan perustuslain mukaan presidentinvaalien yhteydessä valitaan myös varapresidentti, jonka pätevyysvaatimukset ovat samat kuin presidentillä. Vaaleissa oli yhteensä kolme ehdokasta: Kuva Ehdokas Varapresidenttiehdokas Puolue Lähde Abdirahman Mohamed Abdullahi Mohamed Aw-Ali Abdi Waddani Muse Bihi Abdi Mohamoud Hassan Saad Kulmiye Faisal Ali Warabe Abdirashid Duale Diriye UCID Ehdokkaista kahdella, Abdullahilla ja Warabella, on myös Suomen kansalaisuus. == Tulokset == Ehdokas Puolue Äänet Osuus (%) Abdullahi Waddani 407 908 63,92 Abdi Kulmiye 225 519 35,34 Warabe UCID 4699 0,74 Hyväksyttyjä ääniä 638,126 Hylättyjä/ tyhjiä ääniä 10,037 Ääniä yhteensä 648,163 Äänioikeutettuja 1,227,048 Lähde: == Lähteet == Luokka:Vuoden 2024 vaalit Luokka:Somalimaan politiikka
Whiskey on the Rocks

Whiskey on the Rocks on Sveriges Televisionin ja Disney+:n tuottama satiirinen draamakomedia vuodelta 2024. Sen kehystarina perustuu lokakuussa 1981 tapahtuneeseen neuvostoliittolaisen sukellusveneen karilleajoon Gåsefjärdenissä lähellä Ruotsin merivoimien päätukikohtaa Karlskronaa. ==Juoni== Sarja alkaa neuvostoliittolaiselta sukellusveneeltä, jolla juhlitaan railakkaasti erään miehistön jäsenen tyttären syntymää. Aluksen kapteeni päättää myöntää tuoreelle isälle lomaa ja käskee ohjata aluksen Klaipėdaan. Humalainen miehistö laskee kurssin väärin ja ohjaa sukellusveneen Blekingen rannikolle, missä se tömähtää rantakalliolle lähellä Karlskronaa. Pian asiasta muodostuu kansainvälinen selkkaus. Pääministeri Thorbjörn Fälldin (Rolf Lassgård) joutuu rauhoittelemaan ylipäällikkö Börje Lagercrantzia (Niklas Engdahl), jonka oma äiti pakeni Ruotsiin Neuvostoliitosta ja joka haluaisi ottaa kovat keinot käyttöön. Samaan aikaan Yhdysvaltain presidentti Ronald Reagan (Mark Noble) ja Neuvostoliiton johtaja Leonid Brežnev (Kęstutis Jakštas) uhittelevat keskenään – jälkimmäisen dementia uhkaa suistaa tilanteen ydinsodan partaalle. Ulkoministeri Ola Ullsten (Anders Mossling) painii omien parisuhdeongelmiensa kanssa. Neuvostoliiton suurlähettiläästä Aleksandra Kosyginasta (Elsa Saisio) Fälldin löytää liittolaisen ja hengenheimolaisen. ==Vastaanotto== Aftonbladetin kriitikko Karolina Fjellborg antoi sarjalle neljä tähteä. Hänen mukaansa satiiri voisi olla terävämpää, mutta huumori toimii. Hän kiitteli myös näyttelijöitä, lavastusta ja teknistä toteutusta. Expressenin kulttuuritoimittaja Jens Liljestrand ihmetteli valintaa esittää karilleajo televisiosarjassa puhtaana vahinkona, joka johtui miehistön juopottelusta. Hänen mukaansa sarja ei tee oikeutta kommunismin uhreille ja sen julkaisuajankohta oli erityisen huono Ukrainassa meneillään olevan Venäjän hyökkäyssodan vuoksi. Göteborgs-Postenin kolumnisti Jesper Ahlin Marceta arvosteli sarjan antamaa kuvaa venäläisistä hyväntahtoisina ja amerikkalaisista sodanlietsojina. Hänen mukaansa sarjan julkaisuajankohta huomioon ottaen se käy suorastaan venäläisestä propagandasta. Lisäksi Marcetan mielestä sarja on täynnä kuluneita vitsejä ja puhkikulutettuja hahmotyyppejä. ==Rooleissa== ==Lähteet== Luokka:SVT:n televisio-ohjelmat Luokka:Ruotsalaiset draamasarjat Luokka:2020-luvun draamasarjat
Akademijai millii ilmhoi Todžikiston

Akademijai millii ilmhoi Todžikiston (, vuoteen 2023 saakka Akademijai Fanho) on vuoristo Pamirin länsiosassa Tadžikistanissa. Pituuspiirien suuntaisen vuorijonon pituus on noin 110 kilometriä. Sen korkein huippu Ismoili Somonī (entinen Kommunismin huippu, 7 495 metriä) oli Neuvostoliiton korkein kohta. Sedimentti- ja metamorfisista kivilajeista muodostuneessa vuoristossa on 24 yli 6 000 metriin kohoavaa huippua. Niitä peittävät ikilumi ja suuret jäätiköt. Neuvostoliiton tiedeakatemian mukaan vuonna 1927 nimetty vuoristo kantaa nykyään Tadžikistanin tiedeakatemian nimeä. ==Lähteet== Luokka:Tadžikistanin vuoristot
Heli Luokkala-Nevalainen

Heli Luokkala-Nevalainen (o.s. Luokkala) (s. 1964 Kemi) on suomalainen laulaja, säveltäjä-sanoittaja ja kirjailija. Hän tuli 1980-luvulla tunnetuksi kemiläisen Nicepappi-yhtyeen laulajana, ollen yksi ensimmäisistä suomalaisista naisrokkareista. Luokkala-Nevalainen osallistui laulaja Heinäsirkan kutsumana 2001 Rockin korkeat korot-tapahtumaan Tavastialla, jossa nostettiin suomalaisten naisten omatekemää musiikkia ja jossa oli suuri kattaus naismuusikoita Muskasta Tuula Amberlaan. Siviiliammatiltaan Luokkala- Nevalainen on nuorisotyöntekijä ja vammaisten lähihoitaja. == Diskografia == * Unohtunut unelma (Johanna Kustannus, 1992) * Amor ja kyy (Johanna Kustannus, 1994) == Kirjallinen tuotanto == === Runokirjat === * Metsätähtiseppele 2015 * Susien tango 2016 * Painava nainen 2017 * Punainen maailmanpyörä 2018 === Omaelämäkerta === * Rokkimimmistä erityisäidiksi 2021 Books on Demand == Lähteet == Luokka:Suomalaiset rocklaulajat Luokka:Vuonna 1964 syntyneet Luokka:Elävät henkilöt
Cadillac Formula 1 -sarjassa

Cadillac Formula 1 Team tulee olemaan General Motorsin Formula 1 -talli. ==Aiheesta muualla== *https://gmauthority.com/blog/2024/12/ferrari-confirms- multi-year-agreement-with-cadillac-f1-team-as-power-unit-supplier/
Riitta Selin

Pirjo Riitta Anita Selin (s. 10. helmikuuta 1946 Tampere) on suomalainen näyttelijä. Hän näytteli Turun kaupunginteatterissa vuodesta 1985 vuoteen 2014. Sitä ennen hän työskenteli muun muassa Jyväskylän ja Vaasan kaupunginteattereissa. == Ura == Riitta Selinin vanhemmat olivat maanviljelijä Pentti Selin ja Lyyli Lahti. Hänen ensimmäinen puolisonsa oli näyttelijä Heimo Happonen ja toinen teatteriohjaaja Juha Malmivaara. Valmistuttuaan näyttelijäksi Selin sai kiinnityksen Tampereen Teatteriin 1969–1971. Sitä seurasi kiinnitys Jyväskylän kaupunginteatteriin 1971–1977, Rovaniemen teatteriin 1977–1979, Kuopion kaupunginteatteriin 1979–1981 ja Vaasan kaupunginteatteriin 1981–1985. Vuonna 1985 alkoi Selinin pitkä kausi Turun kaupunginteatterissa. Se päättyi eläköitymiseen 2014. Selinin rooleja olivat muun muassa Klaara (Vihtori ja Klaara), Hedda (Hedda Gabler), Julie (Neiti Julie), Loviisa (Niskavuoren nuori emäntä), Elisa (My Fair Lady) ja Bernarda (Bernarda Alban talo).Suomen teatterit ja teatterintekijät 1974, s. 467Suomen teatterit ja teatterintekijät 1983, s. 405 Valkokankailla Selin on näytellyt lähinnä sivurooleja, kuten Veran roolin Timo Humalojan ohjaamassa draamaelokuvassa Valkoinen kääpiö (1986). == Lähteet == * * * === Viitteet === Luokka:Suomalaiset näyttelijät Luokka:Vuonna 1946 syntyneet Luokka:Elävät henkilöt
Kuori mua

Kuori mua on suomalaisartisti Sini Sabotagen 17. tammikuuta 2024 julkaistu musiikkikappale. Sabotage osallistui kappaleella samanvuotiseen Uuden Musiikin Kilpailuun, jossa hän sijoittui viimeiseksi saaden yhteensä 65 pistettä. Kappaleen ovat tehneet Aleksanteri Hulkko, Veikka Ercola, Wilma Virintie, Sini-Maria Makkonen ja Sonny Kylä-Liuhala. == Listasijoitukset == Lista Paras sijoitus Suomen virallinen lista 12 Radiolista 30 == Lähteet == Luokka:Sini Sabotagen kappaleet Luokka:Vuoden 2024 kappaleet
Ukrainan Kurskin alueen hyökkäys

Osana Venäjän Ukrainan sotaa Ukrainan asevoimat aloitti yllätyshyökkäyksen Venäjään kuuluvalla Kurskin alueella 6. elokuuta 2024, mitä on kuvailtu suurimmaksi hyökkäykseksi Venäjälle toisen maailmansodan jälkeen. Duuman jäsenen Andrei Guruljovin mukaan sotilasjohtoa oltiin varoitettu operaatiosta kuukausi etukäteen, mutta varoituksia ei oltu kuunneltu. Pohjoiskorealaisilla joukoilla ja aseilla täydennetty Venäjä oli 2024 lopussa vallannut noin 40 prosenttia ukrainalaisten elokuussa Kurskin alueelta miehittämästä 984 neliökilometrin aluesta takaisin. Tappiot ovat kuitenkin olleet raskaita. Ukrainan mukaan venäläisjoukosta oli vuoden 2024 aikana kuollut tai haavoittunut yhteensä 38 000 Kurskin alueella taistellutta ja yli 700 oli otettu vangiksi. Venäjän kalustotappioihin oli kirjattu noin 1 000 nimikettä. Jotkut raja-aluetta vartioineista asevelvollisista olivat aseettomia. Tammikuun 2025 alussa Ukraina aloitti pienehkön operaation Sudžan kaupungista koilliseen, minkä vaikutus jäänee rajalliseksi. Ilmari Käihkön mukaan Kurskin miehitys ja lennokki-iskut Venäjälle ovat Ukrainan tärkeimmät valtit tulevissa rauhanneuvotteluissa. == Reaktiot == Yhdysvaltain kansallisen turvallisuusneuvoston edustaja John Kirby totesi, että Putin voi lähteä helvettiin Ukrainasta jos ei pidä Ukrainan tunkeutumisesta alueelleen. Zelenski kuvasi operaatiota "katastrofiksi Putinille". == Lähteet == Luokka:Kurskin alue Hyökkäys Kurskin alueelle
M/S Queen Anne

MS Queen Anne on Cunard Linen omistama risteilyalus. Alus on Cunard Linen ensimmäinen uusi alus 14 vuoteen. Alus rakennettiin Fincantierin telakalla Italiassa. == Lähteet == Luokka:Risteilyalukset Luokka:Cunard Line
Salibandyn miesten maailmanmestaruuskilpailut 2024

Salibandyn miesten maailmanmestaruuskilpailut 2024 pelattiin 7.–15. joulukuuta 2024 Malmössä, Ruotsissa. Kisat olivat järjestyksessään 15. miesten maailmanmestaruuskilpailut. Kisapaikkoina toimivat 12 600 katsojan Malmö Arena ja 3 600 katsojan Baltiska Hallen. Turnaukseen osallistui 16 joukkuetta. Mestaruuden voitti Suomi, hopealle sijoittui isäntämaa Ruotsi, ja pronssia sai Tšekki. Joukkueet jaettiin neljään neljän joukkueen alkulohkoon, joissa kukin joukkue pelasi yhden ottelun kutakin muuta saman lohkon joukkuetta vastaan. Lohkojen A ja B kaksi parasta joukkuetta pääsivät suoraan puolivälieriin ja kaksi viimeistä joukkuetta pelasivat lohkojen C ja D kahta parasta joukkuetta vastaan neljännesvälierissä, joiden voittajat pääsivät puolivälieriin. Loput joukkueet pelasivat sijoitusotteluissa sijoista 13–16. Loppuottelussa Suomi voitti Ruotsin jatkoajalla maalein 5–4. Pronssiottelussa Tšekki voitti Latvian maalein 8–2. Viidenneksi sijoittui Sveitsi, kuudenneksi Slovakia, seitsemänneksi Norja ja kahdeksanneksi Saksa. Turnauksen arvokkaimmaksi pelaajaksi valittiin Ruotsin Malte Lundmark, joka oli myös paras maalintekijä yhdeksällä maalillaan. Tähdistökentälliseen valitttiin hyökkääjiksi Lundmarkin lisäksi Ruotsin Hampus Ahrén ja Suomen Aaro Astala, puolustajiksi Suomen Miska Mäkinen ja Tšekin Ondřej Němeček sekä maalivahdiksi Ruotsin Jon Hedlund. == Lopulliset sijoitukset == Sija Joukkue 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. == Lähteet == 2024 Maailmanmestaruuskilpailut Maailmanmestaruuskilpailut 2024 Luokka:Malmön urheilu Luokka:Ruotsin urheilutapahtumat
Sanna Hirvonen

Sanna Hirvonen (s. 1976) on suomalainen museoammattilainen ja kirjailija. Koulutukseltaan hän on taidehistorioitsija ja muotoilija. == Ura == Hirvonen työskentelee nykytaiteen museo Kiasmassa yleisötyön erikoissuunnittelijana. Hänen työhönsä kuuluu esimerkiksi näyttelytekstien ja näyttelyihin liittyvien tapahumien suunnittelu. Hänen ensimmäinen kirjansa Margit ilmestyi keväällä 2024. == Lähteet == == Aiheesta muualla == *Hirvosen Instagram-tili * Hirvonen Kulttuuricoctailin vieraana 18.3.2024 Luokka:Suomalaiset kirjailijat Luokka:Elävät henkilöt
Milla Vaahtera

Milla Vaahtera (s. 1981) on suomalainen lasitaiteilija ja muotoilija. Koulutukseltaan hän on taiteen maisteri. == Ura == Vaahtera valmistui huonekalusuunnittelun kandidaatiksi Lahden muotoiluinstituutista vuonna 2008. Samana vuonna muotoilijoiden työpaikat Suomessa alkoivat vähetä. Vaahtera jatkoi opintojaan Aalto-yliopistossa, jossa hän opiskeli huonekalumuotoilua. Vuonna 2010 hän valmistui taiteen maisteriksi ja alkoi luennoida muun muassa Lahden muotoiluinstituutissa, HEO:ssa ja Aalto-yliopistossa. Vaahtera valmistaa lasista ja messingistä esineitä, esimerkiksi valaisimia, mobileita ja stabileita. Hänen suunnittelemiaan töitä valmistaa iso tiimi. Hänen töidensä lasiosat puhalletaan Nuutajärvellä. Vuonna 2018 Vaahtera voitti Designmuseon avoimen Design Club Open Call -haun, jossa etsittiin tilallisia installaatioita. Vuonna 2023 noin 90 prosenttia hänen töistään myytiin ulkomaille. Vuonna 2024 Vaahtera sai 30 000 euron apurahan Suomen Kulttuurirahastolta. Sen avulla toteutetaan julkisia valoinstallaatioita. == Näyttelyitä == *soolonäyttely Designmuseossa vuonna 2018 *useita näyttelyitä Japanissa == Yksityiselämä == Vaahteran vanhemmat ovat kultaseppiä. == Lähteet == ==Aiheesta muualla== * Milla Vaahteran verkkosivut Luokka:Suomalaiset kuvanveistäjät Luokka:Vuonna 1981 syntyneet Luokka:Elävät henkilöt
Sebastián Piñeran kuolema

Chilen entinen presidentti Sebastián Piñera kuoli helikopterionnettomuudessa 6. helmikuuta 2024 lomaillessaan Rancojärvellä noin 920 kilometriä Santiagosta. Piñera oli kuollessaan 74-vuotias. == Helikopterionnettomuus == Piñera omisti asunnon Rancojärven rannalta. Tapahtumapäivänä entinen presidentti oli ollut lounaalla järven toisella puolella sijaitsevassa asunnossa, jonka omisti liikemies José Cox. Hänen mukanaan olivat hänen siskonsa Magdalena, liikemies Ignacio Guerrero ja Ignacion poika Bautista. Piñera itse ohjasi turmakopteria, jonka hän myös omisti. Helikopteri oli mallia Robinson R44. Hetki kopterin nousun jälkeen muutaman metrin korkeuteen, mutta syöksyi järveen. Chilen santarmijoukot saivat tiedon helikopterionnettomuudesta 14:57 paikallista aikaa. Sää järvellä oli onnettomuuden aikaan myrskyisä. Chilen laivaston sukeltajat paikansivat Piñeran ruumiin 28 metrin syvyydestä. La Nación -lehden mukaan Piñera selvisi itse kopterin putoamisesta, mutta menetti tajuntansa eikä siksi kyennyt avaamaan turvavyötään, mikä johti hänen hukkumiseensa. Valdivian kaupungissa tehdyn ruumiinavauksen jälkeen Piñeran kuolinsyyksi vahvistettiin hukkuminen. Kopterin kolme muuta matkustajaa selvisivät ja uivat rantaan. Piñeran hallituksessa perheministerinä palvellut Karla Rubilar välitti julkisuuteen Piñeran viimeiset sanat, jotka hänen turmasta selvinneen siskonsa mukaan olivat: > Salten ustedes primero, porque, si salto yo con ustedes, el helicóptero nos > caerá encima a todos () == Hautajaiset == Tapahtumapäivän iltana klo 18:00 pidetyssä televisiopuheessa istuva presidentti Gabriel Boric ilmoitti kolmen päivän suruajan julistamisesta ja valtiollisten hautajaisten, joiden suunnittelukomitean johtoon nimitettiin ulkoministeri Alberto van Klaveren, järjestämisestä. Hautajaiset pidettiin kolme päivää onnettomuuden jälkeen Santiagon katedraalissa. Siunaustilaisuuden jälkeen Piñera haudattiin santiagolaisella Parque del Recuerdo -hautausmaalla sijaitsevaan perhekryptaan. Merkille pantavia siunaustilaisuuteen osallistuneita henkilöitä olivat mm. presidentti Boric sekä entiset presidentit Eduardo Frei Ruiz-Tagle ja Michelle Bachelet. Myös joitakin vuoden 2010 kaivosonnettomuudesta selvinneitä kaivostyöntekijöitä. Paikalla olivat myös Paraguayn ja Ecuadorin entiset presidentit Mario Abdo Benítez ja Guillermo Lasso. == Galleria == Tiedosto:Gemhawk Services (VH-FUX) Robinson R44 Raven II at Wagga Wagga Airport.jpg|Robinson R44 - tyyppinen helikopteri, jota Piñera lensi Tiedosto:Muerte de Sebastián Piñera-en.svg|Kartta tapahtumapaikalta ja tapahtumien kulusta Tiedosto:Funeral de estado de Sebastián Piñera en el Congreso Nacional 25.jpg|Piñeran arkku, jonka ympärillä presidentit Boric, Ruiz-Tagle ja Bachelet sekä senaatin puhemies Juan Antonio Coloma. == Lähteet == Luokka:Henkilöiden kuolemat Luokka:Vuoden 2024 lento-onnettomuudet Luokka:Chilen historia
Käsipallon naisten Euroopan-mestaruuskilpailut 2024

Käsipallon naisten Euroopan-mestaruuskilpailut 2024 olivat järjestyksessä 16. Euroopan-mestaruuskilpailut. Ne järjestettiin 28. marraskuuta – 15. joulukuuta 2024 Itävallassa, Sveitsissä ja Unkarissa. Turnaukseen osallistuvien joukkueiden määrä oli nostettu aiemmasta 24:een. Turnauksen voitti Norja, jolle mestaruus oli sen historian kymmenes. Se voitti loppuottelussa Tanskan maalein 31–23. Pronssia saavutti Unkari. Turnauksen arvokkaimmaksi pelaajaksi valittiin Tanskan maalivahti Anna Kristensen. Turnaus pelattiin kolmessa eri valtiossa ja neljässä eri kaupungissa. Itävallassa kilpailukaupunkeja olivat Wien ja Innsbruck, Sveitsissä Basel sekä Unkarissa Debrecen. Mitaliottelut pelattiin Wienissä. Turnauksen aluksi joukkueet oli jaettu kuuteen neljän joukkueen lohkoon. Kunkin lohkon kaksi parasta joukkuetta pääsivät seuraavalle kierrokselle, jossa joukkueet pelasivat kahdessa kuuden joukkueen lohkossa. Molempien lohkojen kaksi parasta selviytyivät mitaliotteluihin. == Lopulliset sijoitukset == Lähde: # Maa 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. == Lähteet == Luokka:Vuoden 2024 urheilu Naisten Euroopan-mestaruuskilpailut 2024 Luokka:Naisten käsipallo Luokka:Itävallan käsipallo Luokka:Sveitsin käsipallo Luokka:Unkarin käsipallo Luokka:Unkarin urheilutapahtumat Luokka:Wienin urheilutapahtumat Luokka:Baselin urheilu Luokka:Debrecenin urheilu Luokka:Innsbruckin urheilu
Keski-Afrikan CFA-frangi

Keski-Afrikan CFA-frangi (, valuuttakoodi XAF) on kamerunilaisen Keski-Afrikan keskuspankin (BEAC) liikkeelle laskema valuutta, jota käytetään Keski-Afrikan valtioiden talous- ja rahaliittoon (CEMAC) kuuluvien Afrikan valtioiden virallisena valuuttana. Rahaliiton kuusi jäsenmaata ovat: Gabon, Kamerun, Keski-Afrikan tasavalta, Kongon tasavalta, Päiväntasaajan Guinea ja Tšad. Keski-Afrikan CFA-frangi on CFA-frangin itäisempi toteutus ja on arvoltaan yhtenevä läntisemmän Länsi-Afrikan CFA-frangin kanssa. Valuutta sidottiin 1. tammikuuta 1999 euroon vaihtosuhteella 655,957 Keski-Afrikan CFA-frangia vastaa yhtä euroa. Ennen eurokytkentää CFA-frangin arvo oli sidottu Ranskan frangiin. CFA-frangia on pidetty Ranskan uuskolonialismin symbolina. CFA- frangia käyttävät maat on velvoitettu tallettamaan 50 prosenttia valuutastaan Ranskan valtiovarainministeriön hallitsemille ranskalaisten pankkien tileille. Toisaalta Ranskan valtionvarainministeriö takaa valuutan vaihdettavuuden euroon, mikä on luonut vakautta valuutalle ja pitänyt sen edullisena. == Katso myös == * CFA-frangi * Länsi-Afrikan CFA-frangi == Lähteet == == Aiheesta muualla == * Kurssilaskin 655957 XAF euoina (xe.com) Luokka:Afrikan rahayksiköt Luokka:Gabonin talous Luokka:Kamerunin talous Luokka:Keski-Afrikan tasavallan talous Luokka:Kongon tasavallan talous Luokka:Päiväntasaajan Guinean talous Luokka:Tšadin talous
Yhdysvaltain perustuslain yhdeksäs lisäys

Yhdysvaltain perustuslain yhdeksäs lisäys ( tai Amendment IX) on Yhdysvaltain perustuslain lisäys, jonka mukaan perustuslaki ei ole kattava luettelo kaikista kansalaisten oikeuksista ja että vielä nimeämättömät oikeudet ovat oikeutettuja lain suojaan. Sillä on ollut verrattain vähäinen merkitys Yhdysvaltain korkeimman oikeuden päätöksissä. Se hyväksyttiin kongressissa 25. syyskuuta 1789 ja ratifioitiin 15. joulukuuta 1791. == Teksti == Suomennettuna: == Lähteet == Luokka:Yhdysvaltain perustuslaki
Yhdysvaltain perustuslain kymmenes lisäys

Yhdysvaltain perustuslain kymmenes lisäys ( tai Amendment X) on Yhdysvaltain perustuslain lisäys, joka määritti, että valta, jota perustuslaki ei ole antanut liittovaltiolle tai kieltänyt osavaltioilta, kuuluu osavaltioille tai kansalle. Lisäykseen on viitattu usein määriteltäessä, toimiko liittovaltion hallinto toimivaltuuksiensa rajoissa vai ylittikö se ne. Se hyväksyttiin kongressissa 25. syyskuuta 1789 ja ratifioitiin 15. joulukuuta 1791. == Teksti == Suomennettuna: == Lähteet == Luokka:Yhdysvaltain perustuslaki
Costa Toscana

Costa Toscana on Costa Crocieren omistuksessa oleva risteilyalus. Costa Toscana on Meyer Turku -varustamon rakentama alus, joka aloitti seilaamisen vuonna 2022. Costa Toscana on toistaiseksi maailman yhdeksänneksi suurin risteilyalus. Costa Toscanalla on vuonna 2019 valmistunut sisarlaiva Costa Smeralda. Costa Toscana on yksi maailman suurimmista risteilyaluksista, ja sen tonnisto on 185 000 GT. Alus on varustettu LNG-polttoaineella toimivilla kaksipolttoainemoottoreilla, mutta se voi myös käyttää dieselöljyä. Aluksessa on neljä päämoottoria, jotka tuottavat yhteensä 61 760 kW tehoa, ja sen huippunopeus on 17 solmua. Se sisältää energiatehokkaita teknologioita, kuten lämpöä talteenottavaa tekniikkaa ja älykästä valaistusta, jotka vähentävät ympäristövaikutuksia. Alukselle on myös asennettu erikoistuneet suolanpoistolaitteet, jotka käsittelevät merivettä aluksen päivittäisten vesitarpeiden täyttämiseksi. Laivassa on useita ravintoloita, kasino, teatteri ja uima-altaita. Laivan sisätilat ovat saaneet inspiraationsa Italiasta. Laivan kohokohtia ovat muun muassa avoin parveke yläkannella, jossa on kristallilattia, jonka avulla matkustajat voivat kokea lentämisen jännityksen meren yli. Lisäksi laivassa on upea kävelysilta, jossa voi kävellä meren päällä ja nauttia yli 65 metrin korkeudesta avautuvista näkymistä. Sisäuima- altaassa on suolavettä ja ranta-alue, joka luo meren äärellä uimisen tunnelman. Costa Toscana tekee seitsemän yön risteilyjä Välimerellä Barcelonasta ja Roomasta käsin, ja vierailee suosituissa Välimeren satamissa, kuten Ibizalla, Marseillessa, Sisiliassa ja Savonassa. == Lähteet == Luokka:Risteilyalukset Luokka:Costa Crociere
Lippo Suominen

Lippo Suominen on suomalainen salkunhoitaja ja varallisuudenhoidon strategi.Markkinasyksyn vaalisävelet – mitä sijoittaja voi odottaa syksyltä? OP Media 6.8.2024, viitattu 10.1.2025 Suominen on koulutukseltaan kauppatieteiden maisteri.OP kiihdyttää vauhtiaan varallisuudenhoidossa ja nimittää päästrategikseen Lippo Suomisen Cision 6.6.2024, viitattu 10.1.2025 Hän aloitti uransa sijoitusmarkkinoilla vakuutusyhtiöiden ja pankkien palveluksessa vuonna 1998. Hänestä tuli S-Pankin päästrategi vuonna 2018. Suominen siirtyi Osuuspankin päästrategiksi vuonna 2024. Hän on lisäksi työskennellyt muun muassa Nordeassa ja Tapiola-ryhmässä.Lippo Suominen KauppakamariKauppa, viitattu 10.1.2025 == Lähteet == Luokka:Suomalaiset kauppatieteilijät Luokka:Syntymävuosi puuttuu Luokka:Elävät henkilöt
Tanskan vaakuna

Tanskan vaakuna on Tanskan valtion symboli. Vaakunassa on kuvattuna kolme sinistä kruunattua leijonaa, joilla on punainen kieli. Niiden ympärille on sijoitettu yhdeksän heraldista punaista sydäntä. Tanskan kunigashuoneella on oma vaakuna, Tanskan kuninkaallinen vaakuna. == Lähteet == Luokka:Tanskan vaakunat Luokka:Valtioiden vaakunat
Barings Bank

Barings Bank oli brittiläinen pankki. Sen perusti Francis Baring vuonna 1762, ja se oli Ison-Britannian vanhin liikepankki. Pankkia johti sittemmin Baringin suku.Bankruptcy of Barings Bank (1995) Britannica, viitattu 10.1.2025 Barings Bank selviytyi apupaketilla Baringin pulana tunnetusta vuosien 1890–1891 talouskriisistä.A Monetary and Financial Wreck: The Baring Crisis, 1890-91 National Bureau of Economic Research, viitattu 10.1.2025 Nick Leesonin johdannaiskaupat Singaporen ja Japanin pörssien välillä tuottivat Barings Bankille suuret tappiot 1990-luvulla. Pankki ei selviytynyt tappioistaan vaan hakeutui konkurssiin 27. helmikuuta 1995. ING osti Barings Bankin yhdellä punnalla.Hollantilaisyhtiö osti Barings-pankin yhdellä punnalla Helsingin Sanomat 7.3.1995, viitattu 10.1.2025 Leeson tuomittiin kuuden ja puolen vuoden vankeuteen toiminnastaan. Vaikka Crédit Lyonnais teki hieman myöhemmin huomattavasti suurempia tappioita, Barings Bankin kaatumisesta tuli tunnetumpi tapaus. Barings Bankin kaatumiseen johtaneesta toiminnasta on tehty elokuva Pörssipeluri (1999). == Lähteet == Luokka:Brittiläiset pankit
Eljas Sukselainen

Eljas Sukselainen (s. 1942) on suomalainen talousvaikuttaja.Kati Haapakoski, Kriisin jälkeen Ilta-Sanomat 28.10.2001, viitattu 10.1.2025Eljas Sukselainen Biografiasampo, viitattu 10.1.2025 Sukselainen kuului SKOP:n johtokuntaan ja vastasi vuosina 1977–1989 sen yrityspankkitoiminnasta, yritysluotoista sekä kansainvälisistä toiminnoista. Hänet erotettiin tehtävistään pankissa. Sukselainen toimi yrittäjänä Karjalan Sähkö Oy:ssa, joka kaatui 1990-luvun alun lamassa. Myöhemmin hän työskenteli liikkeenjohdon konsulttina sekä osallistui muiden muassa Finnidan ja Afrikan kehityspankin hankkeisiin. Sukselaisen isä oli V. J. Sukselainen. Sukselaista syytettiin kiristyksestä vuonna 1986 tehdystä Labsystemsin oston neuvottelemisesta SKOP:lle. Hän sai vapauttavan tuomion käräjäoikeudessa vuonna 1996 eikä päätöksestä valitettu hovioikeuteen vaan käräjäoikeuden ratkaisu jäi voimaan.Turo Uskali, Skopin edustajat välttyivät tuomioilta Labsystemsin jälkipyykki jatkuu hovissa Helsingin Sanomat 28.9.1996, viitattu 10.1.2025Turo Uskali, Syyttäjä ei vie Labsystems- juttua hoviin Helsingin Sanomat 16.10.1996, viitattu 10.1.2025 Kai Vaine esitti Eljas Sukselaista televisiosarjassa Rosvopankki.Rosvopankki Ruutu, viitattu 10.1.2025 == Lähteet == Luokka:Suomalaiset yrittäjät Luokka:Vuonna 1942 syntyneet Luokka:Elävät henkilöt